شەفەق نیوز/ وەزارەت تەندروسی عراق، ئمڕوو
چوارشەممە، ئاشکرای چینە تەمنیەگان کرد ک زیاتر کەفنە وەر تووشهاتن وە ڤایڕۆس کۆرۆنا
لە وڵاتەگە، ک هەمیش لە وەر پەتاگە کەفنە وەر مردن زیاتر لە چینەیلیگ تر.
سەیف بەدر قسەکەر وەناو وەزارەتەگە لە
وتاریگ تایبەت ئەرا ئاژانس شەفەق نیوز وت: 
زۆرینەی تووشهاتنەگان ڤایڕۆس کۆرۆنا لە عراق خوەی ئاسان تا ناوڕاسە.
بەدر وتیش؛ عراق فرەترین تووشهاتنەگان
لە ماوەی مانگەیل یەکەمەگان لە بڵاوبوین ڤایرۆسەگە لە وڵاتەگە لەلای تەمەن گەوراگان
تۆمارکردن.
هەمیش وت: وەلی دویای چەن مانگیگ، دەسکردیمنە
تۆمارکردن تووشهانەگان لە رز گەنجەگان و تەمەنە ناوڕاسینەگان.
لە باوەت تووشهاتنەگان لە ئی مەوقە، بەدر
وت: هیمان زیاترین جینەگان ک هانە وەر تووشهاتن خوەی ناوڕاسەگان و گەوراگانە، وەتایبەت
ئەو چینەیلە ک زیان لە گرفتەیل تەندروسی لە دڵ و هەناسە و گورچگ وەخوەیان دوینن، ک
زیاتر هانە وەر تووشهاتن.
هەمیش وت: ئەگەر ئەو چینەیلە ک زیان لە
بیماری دوینن تووشهاتن، ئەگەر مردنیان وەڤایڕۆسەگە لەواکان زیاترە.
